Diari Oficial de la Generalitat Valenciana


Sumari del DOGV 6393, del 09-11-2010 (2010/12826)

RESOLUCIÓ de 25 d'octubre de 2010, de la consellera d'Agricultura, Pesca i Alimentació, per la qual es publica la línia pressupostària i l'import global màxim que finança, per a 2010, les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12681


Data del document
:   25-10-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 d'octubre de 2010, de la consellera d'Agricultura, Pesca i Alimentació, per la qual es publica la línia pressupostària i l'import global màxim que finança, per a 2010, les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010. [2010/12697]  
En el DOCV de 28 de juliol de 2010 es va publicar l'Orde 25/2010, de 14 de juliol, de la Conselleria d'Agricultura, Pesca i Alimentació, per la qual es desplega el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010 (núm. 4398, BOE 65, de 16.03.2010) [2010/8498].  
Sobre la base d'esta publicació, les agrupacions de productors de plantes vives i productes de la floricultura de la Comunitat Valenciana han pogut presentar abans del 31 de juliol de 2010 les seues sol·licituds d'ajudes acollides a les disposicions del Reial Decret 202/2010, modificat per mitjà del Reial Decret 863/2010, de 2 de juliol de 2010.  
D'acord amb el procediment establit en l'article 16 del Reial Decret 202/2010, sobre distribució de fons i criteris de prioritat, les comunitats autònomes remetran al MARM, abans del 15 de setembre de 2010, el nombre de sol·licituds acceptades, amb indicació de l'import de l'ajuda. A la vista dels imports d'ajuda comunicats, el MARM distribuirà els seus fons disponibles d'acord amb els criteris que s'especifiquen en el punt 2 de l'article 16 esmentat, i elevarà una proposta de repartiment del pressupost disponible a la Conferència Sectorial d'Agricultura i Desenvolupament Rural.  
Les ajudes que cal concedir per les diferents actuacions a realitzar per les APA són susceptibles de classificar-se en els capítols IV i VII del pressupost de despeses de la Generalitat Valenciana per a l'any 2010. Conegut l'import sol·licitat per les APA de la Comunitat Valenciana, és possible concloure que hi ha prou crèdit per a atendre les peticions del capítol VII, i serà necessari esperar la comunicació de la Conferència Sectorial d'Agricultura i Desenvolupament Rural per a les del capítol IV.  
En conseqüència, sembla oportú, per a no perjudicar les possibilitats d'inversió de les APA sol·licitants, convocar les ajudes del capítol VII i esperar la comunicació de la Conferència Sectorial per a fer això mateix amb les del capítol IV.  
Les bases reguladores de les ajudes que ha de concedir el MARM estan contingudes en el Reial Decret 202/2010 esmentat, modificat pel 863/2010, de 2 de juliol, i l'Orde 25/2010, de la Conselleria d'Agricultura, Pesca i Alimentació, de desplegament dels reials decrets esmentats, assigna el finançament de les ajudes per part de la comunitat autònoma en les mateixes condicions i amb els mateixos requisits que els del finançament nacional, i conté la documentació que cal presentar en la sol·licitud d'ajuda; per tant, només resta publicar l'import i la línia que les finança per al 2010 per a convocar-les efectivament.  
Vist que en l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina.  
Vista la proposta de la directora general d'Empreses Agroalimentàries i Desenvolupament del Medi Rural, en l'exercici de les funcions que tinc atribuïdes, resolc:  
Primer  
Les subvencions regulades en la disposició de la Conselleria d'Agricultura, Pesca i Alimentació que s'esmenta a continuació, gestionades per la Direcció General d'Empreses Agroalimentàries i Desenvolupament del Medi Rural, es concediran, en l'exercici 2010, a càrrec de la línia de subvenció i per l'import global màxim que s'assenyalen, d'acord amb la Llei 13/2009, de 29 de desembre, de Pressupostos de la Generalitat per a l'exercici 2010.  
Programa 714.30, Indústries Agroalimentàries.  
Capítol VII, línia T6183.  
Orde 25/2010, de 14 de juliol, de la Conselleria d'Agricultura, Pesca i Alimentació, per la qual es desplega el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010 (núm. 4398, BOE 65, de 16.03.2010) [2010/8498].  
Anualitat 2010 Import global màxim: 100.000 euros  
Contra este acte, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 25 d'octubre de 2010.- La consellera d'Agricultura, Pesca i Alimentació: Maritina Hernández Miñana.